شەفەق نیوز/ حکومەت هەرێم کوردستان، ئمڕوو پەنجشەممە،
بڕیار دریژەوکردن وسانن دەوام فەرمی لە مەکتەو و زانکۆەگان دا، ئەرا نواگردن لە
هاتنەوەی بەرزەوبوین رێژەی تووشهاتنەگان وە پەتاگە، دویای ئەوە ک داوەوین ئاشکرایگ
لە رووژەیل گوزەیشتە وەخوەی دی.
.لەی باوەتە، جوتیار عادل قسەکەر وەناو حکومەت هەرێم لە بەیاننامەیگ رەسیە
ئاژانس شەفەق نیوز وت: دویای راوێژکاری وەگەرد وەزارت تەندروسی لەباوەت رەوشەگە لە
ڤایڕۆس کۆڕۆنا، وەتایبەت لە بڵاوبوین ڤایرۆسەگە لە نووەو لەناو چەن دەوڵەتیگ، ئەرا
مقەیەتیکردن تەندروسی خوەنەوارەگان و ماموستاگان بڕیار وسانن دەوام لە مەکتەو و پەیمانگا
و زانکۆەگان دریا تا ٢٠٢١/١/١٦.
